• भाजपा की अगुवाई वाली सभी तीनों एमसीडी के प्रस्तावित बजट से उनका असली इरादा पता चलता है
• भाजपा ने एमसीडी में व्याप्त करों में भ्रष्टाचार को दूर करने कि बजाए जनता पर और कर थोप दिए
• तीनों निगमों के लिए प्रस्तावित बजट पूरी तरह से जन-विरोधी हैं
• बढ़े हुए नए टैक्स को वापस लेने तक आम आदमी पार्टी जारी रखेगी अपना विरोध प्रदर्शन
तीनों निगमों के प्रस्तावित बजट में टैक्स बढ़ाकर, भाजपा ने यह स्पष्ट कर दिया है कि उन्हें लोगों की भलाई की कोई परवाह नहीं है और भाजपा ने निगम के बजट के द्वारा दिल्ली की जनता पर अतिरिक्त वित्तीय बोझ डालने का काम किया है।
भाजपा की अगुवाई वाली उत्तर और पूर्वी एमसीडी के बजट में प्रस्तावित वृद्धि के बाद, अब भाजपा की ही अगुवाई वाली दक्षिणी एमसीडी का प्रस्तावित बजट भी दक्षिण दिल्ली के लोगों पर हथौड़े के समान है क्योंकि इसमें भी भाजपा ने टैक्स बढ़ा दिया है।
आम आदमी पार्टी का मानना है कि ‘एमसीडी में किसी भी प्रकार का टैक्स बढ़ाने की बजाए उसमें व्याप्त भ्रष्टाचार को जड़ से ख़त्म करने की आवश्यकता है। भाजपा ने एक बार फिर दक्षिणी दिल्ली नगर निगम के बजट में टैक्स बढ़ाकर एक बार फिर से अपना जनविरोधी रंग दिखा दिया है। तीनों निगमों ने दिल्ली के वित्त मंत्री मनीष सिसोदिया द्वारा प्रस्तुत किए गए दिल्ली सरकार के ‘शून्य’ टैक्स बजट से कोई सीख नहीं ली है।
यह टैक्स वृद्धि एक बार फिर से शासन में बीजेपी की विफलता को दिखाती है। आम आदमी पार्टी की दिल्ली सरकार ने दिल्ली के लोगों को टैक्स में राहत देते हुए दिल्ली के लोगों के समक्ष शासन के नए मॉडल को रखा है, लेकिन भाजपा लोगों पर टैक्स का बोझ डाल रही है।
आम आदमी पार्टी के वरिष्ठ नेता दिलीप पांडे ने कहा कि “बीजेपी एमसीडी के माध्यम से लंबे समय तक दिल्ली के लोगों के पैसे लूट रही है; ऐसा लगता है कि उन्हें लूटने के लिए और पैसा चाहिए और इसीलिए अब सभी तीनों एमसीडी में यह टैक्स वृद्धि की गई है। मौजूदा टैक्स को तो एमसीडी इकठ्ठा कर नहीं पा रही है, फिर नए टैक्स को क्यों लागू किया जा रहा है और क्यों बढ़ाया जा रहा है?”
आम आदमी पार्टी के विधायक जरनैल सिंह ने कहा कि ‘भाजपा सभी मोर्चों पर विफल रही है, दिल्ली में साफ़-सफ़ाई करने में असमर्थ है, सफ़ाई कर्मचारियों को भुगतान करने में असमर्थ हैं और अब टैक्स में यह बढ़ोतरी कर दी है, हम इसके खिलाफ वापस होने तक खड़े रहेंगे।‘
‘आम आदमी पार्टी का मानना है कि मौजूदा टैक्स को इकठ्ठा करने में कुप्रबंधन और नए टैक्स की शुरूआत यह काफी स्पष्ट करती है कि भाजपा वित्तीय भ्रष्टाचार और निगमों में कुप्रबंधन पर काम करने में नाकाम रही है। उन्हें एमसीडी में भ्रष्टाचार दूर रहने पर काम करना चाहिए।‘
दक्षिण एमसीडी में नेता विपक्ष एंव आम आदमी पार्टी के पार्षद रमेश मटियाला ने कहा कि, “पूर्व और उत्तरी निगमों के बाद, अब भाजपा ने दक्षिणी निगम में भी टैक्स में भी बढ़ोतरी की है। हम जन-विरोधी टैक्स के खिलाफ़ विरोध करना जारी रखेंगे।‘
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva